text: Lig i gylletank: Dræbte var asiat
  23 august 2010 kl. 07.58
  Det er nu lykkedes politiets retsteknikere at komme med et signalement af det lig, der blev fundet den 13. august, i en gylletank.
  Mysteriet om liget i gylletanken på en gård i Holtum ved Vejle er kommet nærmere en opklaring. 
  Alle spor peger i retningen af, at der er sket en forbrydelse.
  Retsteknikerne mener, at der er tale om en mand på 20-50 år. Han er 166 cm. høj,  almindelig af bygning og med kort, kulsort hår. 
  Ud fra kranieformen kan man konkludere, at manden formentlig er asiat.
  - Det er en væsentlig og meget brugbar oplysning, at der er tale om en mand af ? ret sikkert ? asiatisk oprindelse. Nu ved vi i hvilke miljøer vi skal lede i de kommende dage for at identificere den døde, oplyser vicepolitiinspektør Peter Krogh fra central efterforskning
  
  Ligget i op til to måneder
  Politiet har svært ved at identificere manden og bestemme hans alder, da de vurderer, at han kan have ligget i gylletanken i alt fra flere uger til et par måneder.
   
  Efterforskningen fortsætter for at kunne komme nærmere en endelig identifikation af manden.
   
  Hvis man har oplysninger, der kan hjælpe med identifikationen af manden, kan Sydøstjyllands Politi træffes på telefon 114.
  